《远亭》
宋代·郑伯玉

亭势孤高映小池，盘盘一道出林霏。
平诛岩腹草茅尽，直望海门烟火微。
树石满前供胜赏，溪山无处隐清晖。
宣城丽句人争诵，珍重阳春和者稀。

作者简介：兴化军莆田人，字宝臣。仁宗景祐元年进士。历抚州观察推官。以韩琦荐，为殿中侍御史。为人峭直，不屈权贵。喜为诗，所作三百余篇，名《锦囊集》，时人以与陈琪、方孝宁诗汇为一集，号《乌山三贤诗》。